CELEX: 32013R1362
Language: mt
Date: 2013-12-11 00:00:00
Title: Regolament ta’ Implimentazzjoni tal-Kummissjoni (UE) Nru 1362/2013 tal- 11 ta’ Diċembru 2013 li jistabbilixxi l-metodi għall-ittestjar sensorjali tal-laħam tat-tjur imħawwar nej għall-finijiet tal-klassifikazzjoni tagħhom fin-Nomenklatura Magħquda

19.12.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 343/9
               
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1362/2013
         tal-11 ta’ Diċembru 2013
         li jistabbilixxi l-metodi għall-ittestjar sensorjali tal-laħam tat-tjur imħawwar nej għall-finijiet tal-klassifikazzjoni tagħhom fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
         Billi:
         
                     (1)
                  
                  
                     In-Nota Addizzjonali 6(a) għall-Kapitolu 2 tan-Nomenklatura Magħquda mehmuża mar-Regolament (KEE) Nru 2658/87 tiddefinixxi l-“laħam imħawwar nej” bħala “laħam nej li ġie mħawwar jew fil-fond inkella fil-wiċċ kollu tal-prodott bi ħwawar viżibbli għall-għajnejn jew faċilment jingħarfu mit-togħma”.
                  
               
                     (2)
                  
                  
                     Sabiex jiġi żgurat li l-awtoritajiet doganali japplikaw approċċ uniformi għall-finijiet tal-klassifikazzjoni doganali, huwa meħtieġ li jiġu stabbiliti metodi għad-determinazzjoni ta' jekk il-laħam tat-tjur nej huwiex imħawwar skont it-tifsira tan-Nota Addizzjonali 6(a) għall-Kapitolu 2 tan-Nomenklatura Magħquda jew le.
                  
               
                     (3)
                  
                  
                     Fid-dawl ta’ studji mwettqa mill-Grupp ta’ Laboratorji Doganali Ewropej, il-metodi biex wieħed jivverifika jekk il-laħam tat-tjur nej huwiex imħawwar jew le, għandhom jikkonsistu minn, l-ewwel nett, eżami viżwali u, it-tieni nett, id-dewqan ta’ kampjun.
                  
               
                     (4)
                  
                  
                     Il-metodu li jikkonsisti fid-dewqan ta’ kampjun għandu jiġi applikat biss meta l-metodu ta’ eżami viżwali ma jwassalx għal riżultati konklużivi.
                  
               
                     (5)
                  
                  
                     Il-miżuri previsti f’dan ir-Regolament huma konformi mal-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            Il-metodi użati biex jiġi determinat jekk il-laħam tat-tjur nej huwiex imħawwar jew le għall-finijiet tal-klassifikazzjoni fin-Nomenklatura Magħquda jiġu stabbiliti fl-Anness.
         
         
            Artikolu 2
            
               1.   L-eżami viżwali tal-laħam tat-tjur jitwettaq permezz tal-metodu u skont il-kundizzjonijiet stipulati fil-Parti I tal-Anness.
               L-għan tal-eżami viżwali huwa li jiġi stabbilit jekk il-laħam tat-tjur ġiex imħawwar fuq il-wiċċ kollu jew le u jekk il-ħwawar humiex viżibbli għall-għajnejn.
            
            
               2.   Id-dewqan tal-laħam tat-tjur jitwettaq permezz tal-metodu u skont il-kundizzjonijiet stipulati fil-Parti II tal-Anness.
               Id-dewqan isir biss f’każijiet fejn, abbażi tar-riżultati tal-eżami viżwali, ma jkunx stabbilit li l-kampjun ġie mħawwar fuq il-wiċċ kollu u li l-ħwawar huma viżibbli għall-għajnejn.
               L-għan tad-dewqan huwa li jiġi stabbilit jekk il-laħam tat-tjur ġiex imħawwar fil-fond jew inkella fil-wiċċ kollu u jekk il-ħwawar jingħarfux faċilment mit-togħma.
               Il-preparazzjonijiet tad-dewqan isiru biss fil-bini li jissodisfa r-rekwiżiti tat-tagħmir minimi stabbiliti fil-punt (2) tal-Parti II tal-Anness.
            
         
         
            Artikolu 3
            Dan ir-Regolament jidħol fis-seħħ fl-20 jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-11 ta’ Diċembru 2013.
            
               
                  Għall-Kummissjoni, F'isem il-President,
               Algirdas ŠEMETA
               
                  Membru tal-Kummissjoni
               
            
         
         
            (1)  ĠU L 256, 7.9.1987, p. 1.
      
      
         
            ANNESS
            PARTI I:   EŻAMI VIŻWALI TAL-LAĦAM TAT-TJUR IMĦAWWAR
            1.   Għan u definizzjoni
            
            L-għan ta’ dan il-metodu huwa li jiddetermina jekk il-laħam tat-tjur nej imħawwar iridx jiġi kklassifikat fil-Kapitolu 2 jew fil-Kapitolu 16 tan-Nomenklatura Magħquda minħabba li jista’ jiġi stabbilit li:
            
                        (1)
                     
                     
                        il-ħwawar jgħattu l-wiċċ kollu tal-kampjun u
                     
                  
                        (2)
                     
                     
                        il-ħwawar huma viżibbli għall-għajnejn.
                     
                  Il-metodu jikkonsisti f’eżami viżwali ta' kampjun wieħed jew aktar ta' laħam tat-tjur nej.
            2.   Preparazzjoni ta' kampjuni
            
            Kwalunkwe kampjun għandu jittieħed minn lott iddikjarat. Pakkett oriġinali mhux miftuħ biss għandu jittieħed għall-kampjun. Il-kampjun jista’ jiġi ppakkjat f’kaxxa jew ippakkjat f'vakwu fil-plastik.
            Fil-każ ta’ laħam nej iffriżat il-kampjun irid jitħalla jinħall (pereżempju fi friġġ f'temperatura baxxa ta' 4 °C). Ir-rilaxx tal-fluwidi jrid jiġi limitat għal minimu.
            L-informazzjoni relevanti dwar l-imballaġġ u/jew dwar il-kampjuni trid tiġi rreġistrata jew fotografata u inkluża fir-rapport tat-test imsemmi fil-punt 4.
            3.   Twettiq tal-eżami viżwali
            
            Il-kampjun irid jiġi eżaminat viżwalment wara li jitneħħa l-imballaġġ.
            Il-kampjun irid jiġi eżaminat minn mill-inqas żewġ evalwaturi.
            Meta jsir l-eżami viżwali, l-evalwaturi jridu jqisu l-fatturi li ġejjin:
            
                        (a)
                     
                     
                        mhux kull parti tal-wiċċ tal-kampjun trid tiġi mħawra sal-istess livell;
                     
                  
                        (b)
                     
                     
                        nuqqas ta’ ħwawar fuq it-tikmix, it-tinjiet tal-flett ta' ġewwa maħlul hija mingħajr rilevanza biex jiġi determinat jekk il-ħwawar ġewx applikati fuq il-wiċċ kollu jew le;
                     
                  
                        (c)
                     
                     
                        l-osservazzjoni tal-bżar abjad hija aktar diffiċli minn dik tal-bżar iswed;
                     
                  
                        (d)
                     
                     
                        l-osservazzjoni tal-bżar fuq wiċċ ta’ laħam ta’ kulur ċar (pereżempju, il-laħam tas-sidra) hija aktar faċli mill-osservazzjoni tal-bżar fuq wiċċ ta’ laħam skur (pereżempju, il-laħam tal-koxxa).
                     
                  4.   Evalwazzjoni tar-rizultati
            
            L-evalwaturi kollha jridu jaslu għall-istess konklużjoni dwar jekk il-kampjun ġiex imħawwar fuq il-wiċċ kollu jew le u jekk il-ħwawar humiex viżibbli għall-għajnejn jew le.
            Huma jridu jimlew ir-rapport tat-test dwar l-eżami viżwali tal-laħam tat-tjur imħawwar nej. Il-mudell tal-formola tar-rapport tat-test huwa stabbilit fl-Appendiċi 1.
            Meta l-assessuri kollha ma jaslux għall-istess konklużjoni fir-rigward ta’ ċertu kampjun, jew meta kollha kemm huma jaslu għall-konklużjoni li l-kampjun ma jkunx ġie mħawwar fuq il-wiċċ kollu jew li l-ħwawar mhumiex viżibbli għall-għajnejn, il-kampjun irid jiġi ttestjat b'konformità mal-Parti II.
            5.   Stampi ta’ spjegazzjoni
            
            Ir-ritratti mehmuża juru kif il-kampjuni għandhom jiġu vvalutati waqt l-eżami viżwali.
            L-istampi huma ta' laħam tat-tjur bil-bżar iżda l-ispjegazzjonijiet mogħtija taħt kull stampa jistgħu japplikaw ukoll għal ħwawar oħrajn.
            Fl-istampi “TOP” tirreferi għall-wiċċ ta’ barra tas-sidra tat-tjur u “UNDERSIDE” tirreferi għall-wiċċ tas-sidra tat-tjur esposta meta tinqata' minn mal-għadma.
            
               Stampa 1A
            
            Riżultat tal-eżami viżwali: Il-kampjun huwa mħawwar fuq il-wiċċ kollu u l-ħwawar huma viżibbli għall-għajnejn.
            
               Stampa 1B
            
            Riżultat tal-eżami viżwali: Il-kampjun huwa mħawwar fuq il-wiċċ kollu u l-ħwawar huma viżibbli għall-għajnejn.
            
               Stampa 2A
            
            Riżultat tal-eżami viżwali: Il-kampjun huwa mħawwar fuq il-wiċċ kollu u l-ħwawar huma viżibbli għall-għajnejn.
            
               Stampa 2B
            
            Riżultat tal-eżami viżwali: Il-kampjun huwa mħawwar fuq il-wiċċ kollu u l-ħwawar huma viżibbli għall-għajnejn.
            
               Stampa 3A
            
            Riżultat tal-eżami viżwali: Il-kampjun huwa mħawwar fuq il-wiċċ kollu u l-ħwawar huma viżibbli għall-għajnejn.
            
               Stampa 3B
            
            Riżultat tal-eżami viżwali: Il-kampjun huwa mħawwar fuq il-wiċċ kollu u l-ħwawar huma viżibbli għall-għajnejn.
            
               Stampa 4A
            
            Riżultat tal-eżami viżwali: Il-kampjun huwa mħawwar fuq il-wiċċ kollu u l-ħwawar huma viżibbli għall-għajnejn.
            
               Stampa 4B
            
            Riżultat tal-eżami viżwali: Il-kampjun huwa mħawwar fuq il-wiċċ kollu u l-ħwawar huma viżibbli għall-għajnejn.
            
               Stampa 5A
            
            Riżultat tal-eżami viżwali: Il-ħwawar huma viżibbli għall-għajnejn iżda MA jkoprux il-wiċċ kollu tal-kampjun.
            
               Stampa 5B
            
            Riżultat tal-eżami viżwali: Il-ħwawar huma viżibbli għall-għajnejn iżda MA jkoprux il-wiċċ kollu tal-kampjun.
            
               Stampa 6
            
            Riżultat tal-eżami viżwali: Il-kampjun huwa mħawwar fuq il-wiċċ kollu u l-ħwawar huma viżibbli għall-għajnejn.
            
               Stampa 7
            
            Riżultat tal-eżami viżwali: Il-ħwawar huma viżibbli għall-għajnejn iżda MA jkoprux il-wiċċ kollu tal-kampjun.
            
               Stampa 8
            
            Riżultat tal-eżami viżwali: Il-ħwawar huma viżibbli għall-għajnejn iżda MA jkoprux il-wiċċ kollu tal-kampjun.
            
               Stampa 9
            
            Riżultat tal-eżami viżwali: Il-ħwawar huma viżibbli għall-għajnejn iżda MA jkoprux il-wiċċ kollu tal-kampjun.
            
               Stampa 10
            
            Riżultat tal-eżami viżwali: Il-ħwawar huma viżibbli għall-għajnejn iżda MA jkoprux il-wiċċ kollu tal-kampjun.
            
               Stampa 11
            
            Riżultat tal-eżami viżwali: Il-ħwawar huma viżibbli għall-għajnejn iżda MA jkoprux il-wiċċ kollu tal-kampjun.
            
               Stampa 12
            
            Riżultat tal-eżami viżwali: Il-ħwawar huma viżibbli għall-għajnejn iżda MA jkoprux il-wiċċ kollu tal-kampjun.
            
               Stampa 13
            
            Riżultat tal-eżami viżwali: Il-ħwawar huma viżibbli għall-għajnejn iżda MA jkoprux il-wiċċ kollu tal-kampjun.
            PARTI II:   DEWQAN TAL-LAĦAM TAT-TJUR IMĦAWWAR
            1.   Għan u definizzjoni
            
            L-għan ta’ dan il-metodu huwa li jiddetermina jekk il-laħam tat-tjur nej imħawwar iridx jiġi kklassifikat fil-Kapitolu 2 jew fil-Kapitolu 16 tan-Nomenklatura Magħquda minħabba li jista’ jiġi stabbilit li:
            
                        (1)
                     
                     
                        il-laħam tat-tjur ġie mħawwar fil-fond jew fil-wiċċ kollu u
                     
                  
                        (2)
                     
                     
                        il-ħwawar faċilment jingħarfu mit-togħma.
                     
                  Il-metodu jikkonsisti fid-dewqan ta' kampjun wieħed jew aktar tal-laħam tat-tjur wara t-tisjir.
            2.   Tagħmir tal-bini tal-ittestjar
            
            Il-bini li fih isir id-dewqan irid ikollu t-tagħmir minimu li ġej:
            
                        —
                     
                     
                        forn bil-microwave,
                     
                  
                        —
                     
                     
                        pjanċi għat-tqattigħ,
                     
                  
                        —
                     
                     
                        skieken li jaqtgħu ħafna,
                     
                  
                        —
                     
                     
                        pjatti sempliċi (pereżempju tal-polistirene jew taċ-ċaqquf) ittikkettati b’kodiċi ta’ 3 ċifri każwali,
                     
                  
                        —
                     
                     
                        frieket biex jitqassam l-ikel,
                     
                  
                        —
                     
                     
                        sonda (termometru tal-ikel),
                     
                  
                        —
                     
                     
                        ingwanti li jintremew wara l-użu.
                     
                  3.   Preparazzjoni ta' kampjuni
            
            Kampjun għandu jikkonsisti f’porzjon rappreżentattiv tal-laħam tat-tjur maħsub għall-konsum.
            Jekk ikun hemm xi dubju dwar kampjun, pereżempju fir-rigward taż-żieda ta’ kompost(i) atipiċi jew il-possibbiltà ta' kontaminazzjoni mikrobika, trid titwettaq valutazzjoni tar-riskji jew analiżi mikrobijoloġika qabel it-test.
            Il-kampjun għandu jiġi kompletament imsajjar f'forn bil-microwave. Meta jiġi ttestjat, il-kampjun għandu jkun tajjeb għall-konsum mill-bniedem.
            Il-kampjun għandu jilħaq temperatura interna ta' mill-inqas 77 °C. It-temperatura tiġi vverifikata bl-użu ta' sonda (termometru tal-ikel) fi tmiem il-ħin tas-sajran. Jekk l-ispeċifikazzjonijiet tal-forn bil-microwave jitolbu "żmien biex joqgħod", it-temperatura tittieħed meta jkun għadda ż-żmien biex joqgħod. Iż-żmien biex joqgħod jippermetti tisjir addizzjonali wara li jkun intefa' l-forn bil-microwave, bis-sħana diġà ġġenerata, waqt li l-bieba tal-forn bil-microwave tkun magħluqa.
            Il-wiċċ tal-kampjun għandu jitneħħa bl-użu ta’ sikkina taqta’ ħafna biex jiġi espost il-laħam imsajjar fil-qalba. Wieħed irid joqgħod attent li ma jikkontaminax il-parti ċentrali tal-laħam bil-wiċċ.
            Il-parti ċentrali tal-laħam trid tinqata' f’porzjonijiet ta' madwar 2 cm3.
            Il-kampjuni jitħallew jibirdu għal mill-inqas 10 minuti.
            Il-kampjuni jridu jiġu servuti lill-evalwaturi fuq pjatti tikettjati.
            4.   Twettiq tad-dewqan
            
            Kampjun wieħed jew aktar jiġi ppreżentat lil ħames sa tmien evalwaturi kwalifikati u mħarrġa. Ma jistgħux jiġu evalwati aktar minn ħames kampjuni f’sessjoni waħda.
            Bejn kampjun u ieħor għandujitħalla biżżejjed żmien u/jew jiġi pprovdut prodott xieraq li jlaħlaħ il-palat (ilma tal-flixkun u galletti mhux immellħa).
            L-evalwaturi jridu jkunu jistgħu jwettqu l-evalwazzjoni bl-inqas distrazzjoni.
            L-evalwaturi jridu jduqu l-kampjun u jiddeskrivu b'mod oġġettiv l-attributi tat-togħma ewlenija, tat-togħma ta' wara u tal-konsistenza fil-ħalq tal-kampjun.
            L-evalwaturi jridu jimlew iż-żewġ formoli li ġejjin:
            
                        (a)
                     
                     
                        Formola tal-Ġenerazzjoni tal-Attributi għall-Ittestjar Doganali tal-Prodotti tat-Tjur.
                     
                  
                        (b)
                     
                     
                        Formola għall-Kompilazzjoni tad-Deskrizzjoni Ħielsa għall-Ittestjar Doganali tal-Prodotti tat-Tjur.
                     
                  Mudelli tal-formoli huma stabbiliti fl-Appendiċijiet 2 u 3.
            Kull evalwatur jikteb b'mod individwali fuq il-Formola tal-Ġenerazzjoni tal-Attributi l-karatteristiċi li juru fuq skala minn 1 sa 3 l-intensità ta’ kull karatteristika bl-użu biss tat-termini “ĦAFIFA” (1), “TINGĦARAF B’MOD ĊAR” (2) u “QAWWIJA” (3).
            It-termini deskrittivi ewlenin użati mill-evalwaturi huma rreġistrati fil-Formola għall-Kompilazzjoni tad-Deskrizzjoni Ħielsa, bl-indikazzjoni tal-għadd ta' evalwaturi li użaw kull terminu għal kull kampjun.
            L-intensità jew il-qawwa tal-karatteristika hija wkoll miġbura fil-qosor fil-Formola għall-Kompilazzjoni tad-Deskrizzjoni Ħielsa.
            Meta evalwaturi differenti jużaw termini differenti li huma magħrufa bħala termini b'tifsira simili, bħal pereżempju “xaħmi” u “grass”, dawn jitqiesu li jkunu użaw l-istess termini.
            Ir-riżultati għat-togħmiet jew il-ħwawar miżjuda (pereżempju, “qares”, “ħelu”, “jaħraq”, “pikkanti”, “bżar”, “tewm”, eċċ.) għandhom jitniżżlu fil-Formola għall-Kompilazzjoni tad-Deskrizzjoni Ħielsa.
            5.   Evalwazzjoni tar-rizultati
            
            Meta fil-Formola tal-Ġenerazzjoni tal-Attributi u fil-Formola għall-Kompilazzjoni tad-Deskrizzjoni Ħielsa mill-inqas nofs l-għadd ta' evalwaturi indikaw li daqu togħmiet jew ħwawar miżjuda li jilħqu mill-inqas l-iskala 2 (“TINGĦARAF B’MOD ĊAR”) skont il-punt 4, il-ħwawar tal-kampjun jitqiesu li jistgħu jingħarfu b'mod ċar mit-togħma.
            Il-formoli jridu jagħtu d-dettalji sħaħ tal-kampjuni, it-tħejjija tagħhom kif ukoll il-proċedura(i) segwita(i) biex jintlaħqu u jiġu interpretati r-riżultati miksuba.
         
         
            
               Appendiċi 1
               
                  Rapport tat-test dwar l-eżami viżwali tal-laħam tat-tjur imħawwar nej
               
               Data: …
               
                            
                        
                        
                           Kodiċi …
                        
                        
                           Kodiċi …
                        
                        
                           Kodiċi …
                        
                        
                           Kodiċi …
                        
                        
                           Kodiċi …
                        
                     
                           Ħwawar fuq il-wiċċ kollu tal-prodott
                        
                        
                           IVA / LE
                        
                        
                           IVA / LE
                        
                        
                           IVA / LE
                        
                        
                           IVA / LE
                        
                        
                           IVA / LE
                        
                     
                           Ħwawar viżibbli għall-għajnejn
                        
                        
                           IVA / LE
                        
                        
                           IVA / LE
                        
                        
                           IVA / LE
                        
                        
                           IVA / LE
                        
                        
                           IVA / LE
                        
                     
                           Informazzjoni rilevanti
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
         
         
            
               Appendiċi 2
               
                  Formola tal-ġenerazzjoni tal-attributi għall-ittestjar doganali tal-prodotti tat-tjur
               
               Isem: … Data: … Prodott: …
               
                           Kodiċi
                        
                        
                           Togħma / Togħma ta' wara / Konsistenza fil-ħalq
                        
                        
                           Intensità
                        
                     
                            
                        
                        
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                  Skala
               
               
                           1
                        
                        
                           2
                        
                        
                           3
                        
                     
                           ĦAFIFA
                        
                        
                           TINGĦARAF B’MOD ĊAR
                        
                        
                           QAWWIJA
                        
                     
         
         
            
               Appendiċi 3
               
                  Formola għall-kompilazzjoni tad-deskrizzjoni ħielsa għall-ittestjar doganali tal-prodotti tat-tjur
               
               Data: …
               
                            
                        
                        
                           Kodiċi
                        
                        
                           1
                        
                        
                           2
                        
                        
                           3
                        
                        
                           Kodiċi
                        
                        
                           1
                        
                        
                           2
                        
                        
                           3
                        
                        
                           Kodiċi
                        
                        
                           1
                        
                        
                           2
                        
                        
                           3
                        
                     
                           Attributi msemmija għal:
                           Togħma / Togħma ta' wara / Konsistenza fil-ħalq
                        
                        
                            
                        
                        
                           Ħafifa
                        
                        
                           Tingħaraf b'mod ċar
                        
                        
                           Qawwija
                        
                        
                            
                        
                        
                           Ħafifa
                        
                        
                           Tingħaraf b'mod ċar
                        
                        
                           Qawwija
                        
                        
                            
                        
                        
                           Ħafifa
                        
                        
                           Tingħaraf b'mod ċar
                        
                        
                           Qawwija
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     Kompilati minn: … Ivverifikati minn: …
               Fil-kolonni 1, 2, u 3 jekk jogħġbok daħħal l-għadd ta’ evalwaturi li identifikaw dak l-attribut.